Bukedde Online - Badduukiridde ab'e Kabong ku lunaku lw'omwana wa Africa
Bakoze bulungibwansi okujjukira Kaweesi
Owa UPDF alumbye mukazi we gye yanobedde n...
Ebimu ku bintu ebiweereddwa abaana b'e Kabong
AB'EKIBIINA kya Child Rights Platform Uganda nga bali wamu n'ekitongole kya ADRA Uganda batonedde abaana b'e Kabong mu Karamoja ebintu ebikozesebwa mu bulamu obwa bulijjo nga bajjukira olunaku lw'omwana wa Africa olukuzibwa buli mwaka nga 16/06.
Mu bintu ebitoneddwa kubaddeko ebitabo , pads , sabbuuni sukaali Obuwunga n,ebirala nga bino babibakwasirizza Ku ssomero lya Kabong Secondary School .
Akulira ekibiina kya Child Rights platform Uganda Godfrey Ddumba ategeezezza nti bo ng'ekibiina baakugenda mumaaso n'okudduukirira abaana abataliikko mwasirizi okulaba nga nabo beyagalira mu ggwanga lyabwe ng'abaana abalala bonna.
Ye Akulira ekibiina kya ADRA Uganda e Kabong Lamech Lule ategeezezza nga bwe bakyalina ekizibu eri abazadde be Kabong olw'ensonga nti bangi kubo tebaagalira ddala kutwala baana kumasomero naddala abawala nga kino kiviirako bangi kubo okufumbirwa nga tebanneetuuka.
Kumukolo gwe gumu ,kwetabiddwaako Ssentebe wa District eyakiikiriddwa omumyuka we Regina Imuladi ng'ono asabye abazadde okukomya okufumbiza abaana abatanneetuuka awamu n'okukomya okulindanga Gavumenti ne bitongole ebyenjawulo okusookanga okuvaayo okubawa obuyambi wabula batandike okwekolerera kibasobozese okukweyimirizaawo n'okulabirira abaana baabwe.
Bo abaana obwedda obubaka bwabwe babuyisa munyimba n'ebikwate obwabadde nga bagezaako okulaga embeera gye bayitamu omuli okutulugunyizibwa , obutaba nabikozesebwa awamu n'obutaba naddembe lyabwe ng'abaana.
Child Rights Platform
Engeri gy'okuuma ennyumba yo mu mbeera ennungi nga tennaggwa
Ebintu 10 ebitera okutta enkwaso y'abasajja ne babonaabona okuzaala
By'olina okukola okwewala yingini ya mmotoka yo okubuguma